<classify> BARAZA la Mawaziri wa Jumuiya ya Maendeleo Kusini mwa Afrika SADC, limepitisha mapendekezo 107 ikiwamo kukifanya Kiswahili kuwa lugha ya nne rasmi katika jumuiya hiyo.Mapendekezo hayo, watawasilishwa kwenye Mkutano wa 39 wa Wakuu wa Nchi na Serikali wa SADC, utakaofanyika Agosti 17 na 18 jijini Dar es Salaam kwa uamuzi. Akizungumza na waandishi wa habari, baada ya kumalizika kwa mkutano wa baraza hilo jana, Mwenyekiti wa Baraza hilo na Waziri wa Mambo ya Nje na Ushirikiano wa Afrika Mashariki wa Tanzania, Profesa Palamagamba Kabudi, alisema wameridhia mapendekezo hayo 107.Profesa Kabudi akizungumza kuhusu Kiswahili, aliwashukuru wajumbe wa baraza kuona Kiswahili kinafaa kupendekezwa kuwa lugha rasmi ya SADC na hatua hiyo inadhihirisha kuthamini mchango Baba wa Taifa la Tanzania, Mwalimu Julius Nyerere katika ukombozi wa nchi za Kusini mwa Afrika.Akifafanua, Profesa Kabudi alisema Kiswahili kilitumika kama lugha ya ukombozi kwa wapigania uhuru, lakini pia kinatumika kwenye nchi nyingi ikiwamo Somalia, Uganda, Rwanda, Burundi, Jamhuri ya Kidemokrasia ya Congo DRC, Kaskazini mwa Zambia na inafundishwa kwenye vyuo vikuu 53 duniani.Afrika Kusini inaanza kukifundisha katika shule za msingi na sekondari mwakani. Aidha, alisema SADC chini ya uenyekiti wa Tanzania, itahakikisha inaanzisha kampeni na jumuiya za kimataifa ili kukubali kuondoa vikwazo vya kiuchumi dhidi ya Zimbabwe.Kuhusu biashara ndani ya SADC, alisema, Nchi za jumuiya ziongeze biashara kati yao, kwani takwimu za biashara zinaonesha iko chini sana kwa asilimia 20. Maana yake asilimia 80 ya bidhaa zinatoka nje ya ukanda wetu. Tukiongeza biashara kati yetu tunaongeza uwezo wa kutengeneza ajira alisema.Aidha, Kabudi alivipongeza vyombo vya habari, kwa kazi nzuri wanayoifanya kuhusu SADC. Sijawahi kuona ushiriki mzuri wa vyombo vya habari kama huu. SADC inafahamika na wananchi, waandishi wa habari mmefanya kazi kubwa sana na ya kizalendo. Nawashukuruni na kuwapongeza sana alisema.Akitoa hotuba ya ufunguzi wa Wiki ya Nne ya Viwanda, Rais John Magufuli alizungumza kwa Kiswahili na baadhi ya viongozi wamekuwa wakizungumza kwa Kiswahili.  <topic>: KITAIFA 